CELEX: E2008J0003
Language: hu
Date: 2009-04-30 00:00:00
Title: A Bíróság Ítélete ( 2008. október 29. ) az E-3/08. számú, EFTA Felügyeleti Hatóság kontra Izland ügyben ( Szerződő fél kötelezettségeinek elmulasztása — A mosó- és tisztítószerekről szóló 648/2004/EK rendelet )

30.4.2009   
            
            
               HU
            
            
               Az Európai Unió Hivatalos Lapja
            
            
               C 99/11
            
         
      A BÍRÓSÁG ÍTÉLETE
   
   (2008. október 29.)
   az E-3/08. számú,
   EFTA Felügyeleti Hatóság kontra Izland ügyben
   (Szerződő fél kötelezettségeinek elmulasztása — A mosó- és tisztítószerekről szóló 648/2004/EK rendelet)
   2009/C 99/09
   Az E-3/08. számú, EFTA Felügyeleti Hatóság kontra Izland ügyben — kérelem annak kimondására, hogy mivel az Izlandi Köztársaság az előírt határidőn belül nem fogadta el az Európai Gazdasági Térségről szóló megállapodáshoz csatolt II. melléklet XV. fejezetének 12u. pontjában hivatkozott jogi aktus (az EGT-megállapodás 1. jegyzőkönyvével az EGT-megállapodáshoz igazított, a mosó- és tisztítószerekről szóló, 2004. március 31-i 648/2004/EK európai parlamenti és tanácsi rendelet) belső jogrendjébe való átültetéséhez szükséges intézkedéseket, így nem teljesítette az EGT-megállapodás 7. cikkében foglalt kötelezettségeit – a Carl Baudenbacher elnökből, Henrik Bull előadó-bíróból és Thorgeir Örlygsson bíróból álló Bíróság 2008. október 29-én az alábbi ítéletet hozta:
   
               1.
            
            
               A Bíróság kimondja, hogy mivel az Izlandi Köztársaság az előírt határidőn belül nem fogadta el az Európai Gazdasági Térségről szóló megállapodáshoz csatolt II. melléklet XV. fejezetének 12u. pontjában hivatkozott jogi aktus (az EGT-megállapodás 1. jegyzőkönyvével az EGT-megállapodáshoz igazított, a mosó- és tisztítószerekről szóló, 2004. március 31-i 648/2004/EK európai parlamenti és tanácsi rendelet) belső jogrendjébe való átültetéséhez szükséges intézkedéseket, így nem teljesítette az EGT-megállapodás 7. cikkében foglalt kötelezettségeit.
            
         
               2.
            
            
               A Bíróság elrendeli, hogy az Izlandi Köztársaság viselje az eljárás valamennyi költségét.